ગુરુદાર રાઉત કહે છે, ભૂતકાળમાં ઘણા લોકો મારી મજાક ઉડાવતા હતા, મને ધમકી આપતા હતા અને મારી નકલ કરીને પજવતા હતા. એવા લોકોનું કહેવું હતું કે એક હાથવાળો છોકરો ક્રિકેટર કેવી રીતે બની શકે. ‘પરંતુ આજે હું ક્રિકેટર બની ગયો છું. ‘તું તો અપંગ છે, આઘો રહે નહીં તો વાગી જશે, તારો જમણો હાથ પણ જતો રહેશે’ એવી પણ કેટલાકે કમેન્ટ્સ કરી હતી, પણ એવું સાંભળવાની મને હવે આદત પડી ગઈ છે. ક્રિકેટની રમત પ્રત્યેનો મારો પ્રેમ જરાય ઓછો થયો નથી, ઊલટાનું એ વધતો જ ગયો છે, અને આજે હું ક્રિકેટર બની ગયો છું. હું મારી મજાક ઉડાવનારાઓને કોઈ જવાબ આપતો નથી,’ એમ ગુરુદાસ કહે છે.